Heinrich Moroder

Heinrich Moroder, dit nce Heinrich de Doss (senior), (* 10 de utober 1896 a Urtijëi; † 31 de agost 1974 a Urtijëi) fova n moler de Gherdëina. Ël ie nce stat n culezionist y studiëus de curëc y minerai de Gherdëina.   Heinrich Moroder à nce laurà truep per la chemunità de Urtijëi te truepa lies y sciche uem de chemun.

 Biografia 
Heinrich Moroder fova mut de Madalena Insam da Cësanueva y de Mëine Moroder de Doss depenjadëur.
Ël à maridà Agnes Kostner de Stlejuc l ann 1923 y ëi à abù 4 mutans Edith, Antonia, Margherita y Annemarie y trëi mutons Heidl, Alfons y Luis.
Ël à studià per doi ani tla scola de cumerz de Bulsan, ma canche fova mort si pere l ann 1913 y rota ora la viëra al messù lascé la scola.

Heinrich Moroder ie stat depenjadëur, ël à mparà pra Franz Comploi Pizuela, n sculé de Luis Moler y pra Konrad Pitscheider de Menza.
 Paleontologia 
Heinrich Moroder à giapà daujin ala ciajea dl Prossliner ’n fragmënt dl cë da na gran lingiola stegocefala tlameda „Metoposaurus”, che ’mpurtën a na grupa de tieres che  fova reprejënteda tl trias de nosta Elpes dl est me da un en sëul ejëmplar giapà via i Badioc a S. CrëuscPiero Leonardi: Mont Sëuc. Preistoria Calënder de Gherdëina 1958: pl. 54.

 Ncëries 
 Heinrich Moroder ie stat pra i 19 uemes che à metù su la Union di Ladins de GherdëinaRoland Verra: Storia dia Union di Ladins de Gherdëina dal 1945 al 1995. Calënder de Gherdëina 1996, pl. 30. Per truepes ani iel stat cunselier dla UnionVinzenz Peristi: I 38 cunsëies dia Union di Ladins de Gherdëina dal 1945 al 2014. Calënder de Gherdëina 2015, pl. 61-68..
 Un di fundadëures l ann 1933 y per 25 ani presidënt dla Cunferënza de San Vinzënz a UrtijëiEduard Moroder: 4O ani Cunferenza de San Vinzënz a Urtijëi. Calënder de Gherdëina 1974, pl. 100-102 (foto).
 Ai 31 de merz dl ann 1957 ie unì mëtù su ’n nuef „Cumitè dla Trohtes” a Urtijëi cun presidënt Heinrich MoroderFle4ur Schrott: Na lia à 80 ani. Calënder de Gherdëina 1986,  pl. 64 (foto)Cronica 1957. Calënder de Gherdëina 1959, pl. 105..
 Heinrich Moroder ie stat nce fundadëur cun autri dl Museum Gherdëina ulache ie metuda ora na si gran culezion de curëc y mineraiJohann Moroder: Giaurì l Museum de Gherdëina. Calënder de Gherdëina 1961, pl. 67 (foto).
 Cun la gëurida dla cësa nueva dl chemun de Urtijëi l ann 1971 ti ie unì sëurandat l diplom d unëur adum cun autri 14 zitadinsLa cësa nueva de Cumun a Urtijëi 1971. Calënder de Gherdëina 1972, pl. 77..
 Ël ie stat fundadëur con autri dla Lia da Mont CAI AVS l ann Flavio Pancheri: Dan 40 ani. Coche la ie unida a s'l dé tl 1954, che l ie unì metù sù la Lia da Mont. Calënder de Gherdëina 1994, pl. 88 (foto)..
 Per set ani iel stat uem de chemun de Urtijëi y l à nce laurà per la Azienda de Cura.
 Ël ie nce stat tl cumité per l liber dla familia Moroder.
 Notes 

 Bibliografia 
 Cristl Moroder: Bera Heinrich Moroder de Doss † 31.8.1974 Calënder de Gherdëina 1975, pl. 60-62.
 Die Moroder, ein altladinisches Geschlecht aus Gröden-Dolomiten vom 14. bis zum 20. Jahrhundert. Ein Beitrag zur tirolischen Familienforschung,  Komitee für die Drucklegung des Moroder-Stammbuches, Urtijëi 1980. (tudësch, talian, ladin y spanuel) moroderfamily.com, pl. 288-292.

Categoria:Uem
Categoria:Persones de Gherdëina